ลุงตู่ลุยเต็มรูปแบบ
ผมมีความจำเป็นต้องปรับเพื่ออนาคต อย่าโกรธอะไรผม,นายกฯลุงตู่ ,พล.อ.ประยุทธ์ จันทร์โอชา, นายกรัฐมนตรี หัวหน้า คสช. ได้แจ้งต่อรัฐมนตรีช่วงท้ายของการประชุม ครม. ขอใช้อำนาจของตัวเองในการปรับ ครม.,โดยรูปการณ์ที่สะท้อนความพยายาม รวบรัดตัดความ,ตามข่าววงใน ทุกอย่างจะจบภายในวันที่ 20 พฤศจิกายนนี้ ล้อตามเงื่อนไขสถานการณ์ปรับ ครม.ที่ พล.อ.ประยุทธ์ต้องทำเร็ว โดยเฉพาะต้องรีบกำจัดวงแรงกระเพื่อมทางอำนาจ ไม่ให้ขยายวงลุกลามตามธรรมชาติของการปรับเปลี่ยนที่ต้องมีทั้งคนสมหวังและผิดหวัง,ยิ่งฟังจากที่ บิ๊กตู่ ต้องออกตัวเป็นนัยเลยว่า การปรับ ครม.รอบนี้ไม่ได้เกี่ยวโยงกับเรื่องของการทุจริตหรือบกพร่องต่อหน้าที่ เป็นการปรับเพื่อเติมเนื้องานของรัฐบาล,สถานการณ์เหมือนช่วยเคลียร์ให้คนที่จะโดนปรับออกล่วงหน้า,โดยเฉพาะคนที่อยู่ในข่าย ตำบลกระสุนตก มีชนักว่าด้วยปมร้อนความโปร่งใส ถ้ามีอันต้องหลุดวงโคจรไปจริงๆ จะได้ไม่โดนสังคมตราหน้าว่ามีปัญหาเรื่องทุจริตคอร์รัปชัน,ถึงวันนี้ นายกฯลุงตู่ อุ้มกระเตงไม่ไหวแล้ว จำเป็นต้องโละจุดอ่อน ตัดทิ้งตัวถ่วง,งานเลี้ยงเลิกรา ต้องมีคนกลับบ้านไปเลี้ยงหลาน,และก็ตามฟอร์มของเกมอำนาจอันหอมหวน ไม่ว่าใครเสพแล้วต้องติด ยังไงก็หนีไม่พ้นภาวะทางใจ ภายใต้สถานการณ์กดดัน บรรยากาศเครียดๆในห้วงการยกเครื่องปรับ ครม.,มันก็มีพวกรอจังหวะเขย่าซ้ำ ตอกย้ำอาการระหว่างคนปรับกับคนโดนปรับ,กับช็อตต่อเนื่องจากในที่ประชุม ครม.ที่รองโฆษกรัฐบาลแถลงอย่างเป็นทางการว่า บิ๊กตู่ ขอใช้อำนาจในการปรับ ครม. แต่อีกด้านหนึ่งก็มีการไล่เคลียร์กระแสข่าวอย่างไม่เป็นทางการ,ทีมงานรัฐบาลต้องรีบสกัด ข่าวปล่อย ร้อนๆแหลมๆ,ไม่ว่าจะเป็นประเด็นที่ บิ๊กตู่ กับ บิ๊กป้อม พล.อ.ประวิตร วงษ์สุวรรณ รองนายกฯและ รมว.กลาโหม มีอาการมึนตึงกันในที่ประชุม ครม. เพราะความพยายามลดทอนอำนาจ พี่ใหญ่,แถมอีกปมร้อน นายสมคิด จาตุศรีพิทักษ์ รองนายกฯ หัวหน้าทีมเศรษฐกิจ ที่ขู่จะยกทีมออกเป็นการกดดัน หาก นายกฯลุงตู่ ไม่ปรับ ครม.ตามแนวทางที่เสนอให้,แหล่งข่าว จากวงใน วงนอก ช่วยกันใส่ฟืน โหมเติมเชื้อไฟ โดยเฉพาะนักการเมืองทั้งค่ายประชาธิปัตย์กับเพื่อไทยที่อาศัยโหนกระแสตามท้องเรื่อง ปล่อยของ ผ่านสื่อ,เสี้ยม ให้ทีมงานรัฐบาลแตกคอกัน,และนั่นก็โยงเป็นเหตุผลลึกๆ ปัจจัยหลักที่ นายกฯลุงตู่ ได้แจกแจงผ่านเอกสาร ยืนกรานถึงการไม่ปลดล็อก,พรรคการเมืองให้ทำกิจกรรม คสช.ได้ประเมินสถานการณ์ขณะนี้ยังไม่เรียบร้อย,จึงขอให้การปลดล็อกที่พูดกัน รอไปอีกระยะ อย่าตื่นเต้นกังวล,แปลไทยเป็นไทย งานนี้ยื้อแบบไม่กำหนดเวลา ปัจจัยแทรกไม่อยู่ในวิสัยที่ บิ๊กตู่ ควบคุมได้,ทหารไม่มีทางไว้ใจ ความแสบ ของนักการเมือง ทั้งยี่ห้อประชาธิปัตย์และเพื่อไทย,แถมด้วยมุกล่าสุด นายกฯลุงตู่ ได้ส่งคำถามถึงพี่น้องประชาชนอีก 6 ข้อใหญ่,โฟกัสข้อแรก วันนี้เราจำเป็นต้องมีพรรคการเมืองใหม่ หรือนักการเมืองหน้าใหม่ๆที่มีคุณภาพให้ประชาชนพิจารณาในการเลือกตั้งครั้งต่อไปบ้างหรือไม่ การที่มีแต่พรรคการเมืองหน้าเดิมๆ แล้วเป็นรัฐบาล จะทำให้ประเทศชาติเกิดการปฏิรูป และทำงานต่อเนื่องตามยุทธศาสตร์หรือไม่,ข้อสอง การที่ คสช.จะสนับสนุนพรรคการเมืองใด ก็ถือเป็นสิทธิ์ของ คสช.ใช่หรือไม่ เพราะนายกรัฐมนตรีก็ไม่ได้ลงสมัครรับเลือกตั้งอยู่แล้ว,ข้อสาม สิ่งที่ คสช.และรัฐบาลดำเนินการไปช่วง 3 ปีที่ผ่านมา ประชาชนมองเห็นอนาคตที่ดีของประเทศชาติบ้างหรือไม่,โฟกัสแค่ 3 ข้อแรก สรุปความตามคำถามของหัวหน้า คสช. มันก็ชัด เป็นการปูทาง นำร่อง ป้อมค่ายการเมืองใหม่ เพื่อมาหนุน นายกฯลุงตู่ สู้กับเจ้าของสัมปทานเดิมทั้งยี่ห้อเพื่อไทยและค่ายประชาธิปัตย์,ตีเหล็กกำลังร้อน ตีปี๊บในห้วงที่แบรนด์ ประชารัฐ กำลังติดตลาด,มั่นใจแล้วว่า ยุทธศาสตร์ปฏิรูปเดินมาถูกทาง,ลุงตู่ พร้อมสู้ในเกมถนัดของนักการเมืองอาชีพแล้ว.,ทีมข่าวการเมือง
โดยรูปการณ์ที่สะท้อนความพยายาม รวบรัดตัดความ ตามข่าววงใน ทุกอย่างจะจบภายในวันที่ 20 พฤศจิกายนนี้ ล้อตามเงื่อนไขสถานการณ์ปรับ ครม.ที่ พล.อ.ประยุทธ์ต้องทำเร็ว
ปรับ ครม.,บิ๊กตู่,ปลดล็อค,นักการเมือง,วิเคราะห์การเมือง,ข่าวทั่วไป